**Micubiši G4M** v kódovom označení **pozemné útočné lietadlo typu 1** (Jap.一式陸上攻撃機, 一式陸攻 Isshiki rikujō kōgeki ki, Isshikirikkō) bol Japonský dvojmotorový stredný bombardér z obdobia druhej svetovej vojny vyrábaný spoločnosťou Micubiši. Spojenci priradili lietadlu G4M označenie „Betty". Piloti japonského námorníctva nazývali lietadlo „葉巻" Hamaki (cigara), kvôli jej valcovému tvaru.

Vznik a vývoj
-------------

Stroj vznikol ako náhrada za Micubiši G3M. Lietadlo G4M navrhol konštruktér Kiro Honj. V roku 1937 Japonské námorné letectvo vypísalo špecifikáciu 12-Shi, v ktorej boli formulované technické požiadavky jednak na palubnú stíhačku a útočný bombardér. Vznikla tak stíhačka Mičubiši A6M Zero ako aj základ bombardéra Micubiši G4M.

Prevádzková história
--------------------

G4M2 vypúšťa samovražadné lietadlo Jokosuka MXY-7 Óka.
G4M bol v čase svojho uvedenia navrhnutý ako diaľkový bombardér. Vyznačoval sa veľkým doletom a vysokou rýchlosťou. V dôsledku toho bolo do návrhu začlenených niekoľko opatrení na úsporu hmotnosti, ako napríklad upustenie od samotesniacich palivových nádrží a pancierovania, čo spôsobilo, malú odolnosť strojov voči paľbe. Spojeneckí piloti mu dali posmešné prezývky ako „lietajúci zapaľovač", „Zippo" a „lietajúca cigara" kvôli ich tendencii explodovať alebo vznietiť sa pri akomkoľvek miernom poškodení palivových nádrží krídel.

Napriek tomu sa G4M stal hlavným pozemným bombardérom japonského námorníctva. Bol to najrozšírenejší a najznámejší bombardér, ktorý Japonci prevádzkovali počas druhej svetovej vojny, a ktorý slúžil takmer vo všetkých bitkách počas vojny v Tichomorí.

Útoky bombardérov G4M a G3M viedli k potopeniu bojovej lode kráľovského námorníctva HMS Prince of Wales a krížnika HMS Repulse, čo bol prvý prípad, keď boli aktívne sa brániace veľké bojové lode potopené výlučne leteckou silou na otvorenom mori. Strojom G4M a G3M sa pripisuje aj potopenie ťažkého krížnika USS Chicago počas bitky o pri Rennellovom ostrov.

V stroji Micubiši G4M bol 18. apríla 1943 nad ostrovom Bougainville, zostrelený veliteľ japonského námorníctva admirál Jamamoto (operácia Vengeance).

Ku koncu vojny vznikla modifikácia 24j. Tento model niesol samovražednú lietajúcu bombu Jokosuka MXY-7 Óka.

Varianty
--------

* **G4M1**
* **G4M2**
* **G4M3**
* **G6M1**

Špecifikácia
------------

Nákres
### Všeobecné charakteristiky

* *Posádka:* 7
* *Dĺžka:* 19,97 m
* *Rozpätie krídel:* 24,89 m
* *Výška:* 4,9 m
* *Plocha krídla:* 78,13 m²
* *Prázdna hmotnosť:* 6 741 kg
* *Max. vzletová hmotnosť:* 12 860 kg
* *Pohonná jednotka:* 2 x Mitsubishi MK4A-11 "Kasei" 14 valcové hviezdicové motory, každý s výkonom 1530 k

### Výkony

* *Maximálna rýchlosť:* 428 km/h
* *Cestovná rýchlosť:* 315 km/h
* *Pádová rýchlosť:* 120 km/h
* *Dolet:* 2 852 km
* *Dostup:* 8 500 m
* *Stúpavosť:* 550 m/min

### Výzbroj

* *Strelné zbrane:* 1× 20 mm kanón typ 99 (chvostová veža), 4× 7,7 mm guľomet typ 92 (predná veža ×1, streliská v trupe ×2, horná veža ×1)
* *Bomby:* 1× torpédo Typ 91 Kai-3 o hmotnosti 858 kg (vylepšený model 3) alebo 1× 800 kg bomba alebo 4× 250 kg bomba; alebo 1x 1200 kg samovražedné lietadlo Jokosuka MXY-7

Galéria
-------

* Bombardéri G4M počas náletu na Darwin v AustráliiBombardéri G4M počas náletu na Darwin v Austrálii
* Trosky Micubiši G4M1 vystavené v múzeuTrosky Micubiši G4M1 vystavené v múzeu

Referencie
----------

1. 1 2 3  GALLAGHER, James P; GALLAGHER,  James P.. *Meatballs and Dead Birds: A Photo Gallery of Destroyed Japanese Aircraft in World War II*. USA : Stackpole Books, 2004. Dostupné online. ISBN 978-0-8117-3161-4.
2. 1 2   *Wikiwand - Mitsubishi G4M* [online]. Wikiwand, [cit. 2024-04-14]. Dostupné online.
3. ↑   *Micubiši G4M [Betty] : Micubiši* [online]. Valka.cz, 2005-04-24, [cit. 2024-04-14]. Dostupné online. (po česky)

|  |  |
| --- | --- |
| Portal | Letecký portál |

| * z
* d
* u
 Lietadlá Japonského cisárskeho námorného letectva počas druhej svetovej vojny |
| --- |
| Stíhacie lietadlá | 
* A4N
* A5M
* A6M
* A6M2-N
* A7M
* J1N
* J2M
* J5N
* N1K

 |
| Bombardovacie a torpédové lietadlá | 
* B5M
* B5N
* B6N
* B7A
* D1A
* D3A
* D4Y
* G3M
* G4M
* G5N
* G8N
* M6A
* P1Y

 |
| Prieskumné a spojovacie lietadlá | 
* C3N
* C5M
* C6N
* E8N
* E11A
* E13A
* E14Y
* E15K
* E16A
* F1M
* H5Y
* H6K
* H8K
* H9A
* Q1W

 |
| Transportné lietadlá | 
* L2D
* L3Y

 |
| Iné typy | 
* Baika
* MXY5
* MXY-7

 |
| Experimentálne lietadlá a prototypy | 
* J7W
* J8M
* Kikka
* R2Y

 |
| Označenie japonských vojenských lietadiel **·** Lietadlá Japonskej cisárskej armády počas druhej svetovej vojny |